Զարգացման բազմադարյան ուղի անցած և գեղարվեստական խոշոր արժեքներ ստեղծած հայկական արվեստը խոր և հարատև հետաքրքրություն է առաջացրել և դեռ շարունակում է առաջացնել ինչպես մեր երկրում, այնպես էլ նրա սահմաններից դուրս: Հայ արվեստի բազում երևույթներ` միջնադարյան ճարտարապետությունը, մանրանկարչությունը, հոգևոր երաժշտությունը լայն ճանաչում են գտել, իրենց ուրույն տեղը գրավել համաշխարհային արվեստի գանձարանում: